ນາຍົກລັດຖະມົນຕີ ຫງວຽນຊວນຟຸກ ຕ້ອນຮັບຜູ້ວ່າການແຂວງ Nagasaki, ຍີ່ປຸ່ນ
ທ່ານ Nakamura Norimichi ແລະ ທ່ານ ຫງວຽນຊວນຟຸກ
ວັນທີ 20/4, ທ່ານນາຍົກລັດຖະມົນຕີ ຫງວຽນຊວນຟຸກ ໄດ້ຕ້ອນຮັບທ່ານ Nakamura Norimichi, ຜູ້ວ່າການແຂວງ Nagasaki, ປະເທດ ຍີ່ປຸ່ນ, ພ້ອມກັບຄະນະຜູ້ແທນວິສາຫະກິດຂອງແຂວງນີ້ພວມຢ້ຽມຢາມຫວຽດນາມ. ທີ່ການຕ້ອນຮັບ, ທ່ານນາຍົກລັດຖະມົນຕີ ຫງວຽນຊວນຟຸກ ໄດ້ສະເໜີໃຫ້ແຂວງ Nagasaki ເພີ່ມທະວີການຮ່ວມມືກັບແຂວງກວາງນາມ ແລະ ທ້ອງຖິ່ນອື່ນໆຂອງ ຫວຽດນາມ, ພິເສດໃນບັນດາຂົງເຂດເຊິ່ງ ຍີ່ປຸ່ນ ມີທ່າແຮງຄື: ການຜະລິດລົດໂອໂຕ, ຕໍ່ກ່ຳປັ່ນ… ສ່ວນທ່ານ Nakamura Norimichi, ຜູ້ວ່າການແຂວງ Nagasaki ໃຫ້ຮູ້ວ່າ: ນັບແຕ່ປີ 2015, ແຂວງ Nagasaki ໄດ້ຈັດຕັ້ງຄະນະຜູ້ແທນເຊິ່ງລວມມີວິສາຫະກິດ 100 ແຫ່ງຂອງແຂວງໄປຍັງ ຫວຽດນາມ. ຈາກນັ້ນ ມາຮອດປະຈຸບັນ, ມີຫຼາຍຄະນະວິສາຫະກິດຂອງແຂວງມາ ຫວຽດນາມ ເຂົ້າຮ່ວມບັນດາເຫດການວັດທະນະທຳ… ແຂວງ ມີການພົວພັນແໜ້ນແຟ້ນກັບແຂວງ ກວາງນາມ ແລະ ຄາດວ່າຈະເຊີນຄະນະການນຳແຂວງ ກວາງນາມ ໄປຢ້ຽມຢາມ Nagasaki ໃນປີ 2017.
(ແຫຼ່ງຄັດຈາກ VOV)